OpenLLM-France/wikimedia huggingface dataset:
# Moirones

Moirones és una entitat de població de l'Uruguai, ubicada al sud-est del departament de Rivera. Es troba 157 metres sobre el nivell del mar. Té una població aproximada de 158 habitants. D'acord amb les dades del cens de 2004, Moirones tenia 158 habitants.

## Referències

* ↑ Mapa, localització, clima i altres dades (anglès)
* ↑ Dades estadístiques de l'Institut Nacional d'Estadística de l'Uruguai - Cens de 2004

## Enllaços externs

* Mapa de Moirones Arxivat 2013-05-01 a Wayback Machine. (PDF; 73 kB)
# Higinio Cazón

Higinio D. Cazón (Ciutat de Buenos Aires, 1866 - Balcarce, 1914) va ser un poeta i compositor argentí. Va gravar algun dels primers tangos criolls, per ex.: "El Taitá". Va publicar un fullet anomenat Alegrías y Pesares, on es va incloure la seva composició "Bajo el Ombú Copioso", la qual cosa va fer que el reconeguessin com a poeta. El 30 de juny de 1896 es va trenar en una payada contrapuntista amb Gabino Ezeiza, al Teatre Doria de Buenos Aires. Va trenar amistats amb altres payadores de l'època, especialment amb Madariaga i Ángel Villoldo, la qual cosa va fer que formessin un grup de tango. Va morir de sobte en una gira musical, a la ciutat de Balcarce. Es reunia al Café de los Angelitos amb altres artistes de l'època, com ara Gabino Ezeiza i Carlos Gardel. A causa d'això, va ser immortalitzat en ser esmentat a la cançó "Café de los Angelitos" de Cátulo Castillo.

## Referències

* ↑ «El Tango de Cazón "El Taitá"». Arxivat de l'original el 2015-09-23. [Consulta: 10 novembre 2015].
* ↑ «El Tango de autoría perteneciente a Higinio D. Cazón "El Taitá"».
# Higinio García

Higinio García Gómez Quintero (Antequera, 1939 - 8 d'abril de 2010 - Alma, Québec) va ser un esperantista andalús resident al Québec.
Va aprendre la llengua auxiliar internacional esperanto als 16 anys i el 1963 va marxar al Canadà. Havia estudiat filosofia a la Universitat Complutense de Madrid. Al Québec va ser professor al Còllege d'Alma, on va ensenyar castellà, llatí, grec, filosofia i teologia. El 1997 es va jubilar i va començar a redactar el butlletí francòfon de l'Associació Canadenca d'Esperanto.
Com a escriptor, va contribuir amb relats curts i altres textos en esperanto a la revistes Monato i Esperanto d'UEA, així com als reculls internacionals Mondoj (2001) i Tempo fuĝas (1995). En traducció a l'italià va aparèixer un conte seu a l'obra La lingua fantastica, Keltia Editrice, Aosta (1994). El 1999 va publicar un conjunt de relats íntegrament escrits per ell, amb el títol Kapturnoj, que va tenir una bona acollida per la crítica.
El 2016 el XX congrés andalús d'esperanto celebrat a Antequera li va retre homenatge.

## Referències

* 1 2 «Higinio» (en castellà). Europa Sur, 29-04-2010. [Consulta: 30 octubre 2016].
* 1 2 3 «Forpasis la aŭtoro Higinio García» (en esperanto). Libera Folio, 18-04-2010. [Consulta: 30 octubre 2016].
* ↑ «Antequera acogerá el vigésimo congreso de la Asociación Andaluza de Esperanto» (en castellà). La Opinión de Málaga, 23-05-2016. [Consulta: 30 octubre 2016].

## Enllaços externs

* Novelo Arxivat 2016-10-31 a Wayback Machine. publicat a Monato.
* Rifuzita Memuaro. Conte publicat el 2009 a Beletra Almanako 4, pàg 23-33.
* Ressenyes de Sten Johansson i Aleksej Birjulin i de Christian Deckerck sobre el seu recull de relats Kapturnoj.
# Hios (cràter)

Hios és un cràter de l'asteroide del tipus Amor (433) Eros, situat amb el sistema de coordenades planetocèntriques a -9.4 ° de latitud nord i 130.9 ° de longitud est. Fa un diàmetre de 1.3 km. El nom va ser fet oficial per la UAI l'any 2003 i fa referència a Hios, en la mitologia grega, fill de l'amor entre Posidó i Jònia.

## Referències

* ↑ "Hios (cràter)". Gazetteer of Planetary Nomenclature. USGS Astrogeology Research Program. (anglès)
# Gus

El Gus - Гусь (rus) - és un riu de Rússia, un afluent per l'esquerra de l'Okà. Passa per les províncies de Vladímir i de Riazan. Té una llargària de 146 km. Neix prop de Gus-Khrustalni, a l'óblast de Vladímir, travessa la plana d'aiguamolls de Meixtxera i desemboca finalment a l'Okà.

## Referències

* ↑ «Река ГУСЬ», Russian State Water Registry
# Mom and Dad

Mom and Dad és una pel·lícula dels Estats Units dirigida per William Beaudine i estrenada el 1945. Des del 2005, el film és inscrit al National Film Registry.

## Argument

Mom and Dad explica la història de Joan Blake (Juny Carlson), una jove que s'enamora del pilot (Bob Lowell). Després, se'n va al llit amb ell. La noia demana "informació sobre higiene sexual" a la seva mare Sarah Blake (Lois Austin); tanmateix, la mare s'hi nega perquè no estan casats. La noia més tard s'assabenta pel seu pare Dan Blake (George Eldredge) que el pilot ha mort en un accident. Trenca una carta que li havia escrit.
La pel·lícula continua en el punt que la noia descobreix que la seva roba ja no li cap, quedant en un estat de desesperació. Demana consell al seu professor, Carl Blackburn (Hardie Albright), que havia acomiadat prèviament per introduir l'educació sexual en les classes. Blackburn culpa la seva mare del problema, i l'acusa de "negligir l'obligació sagrada de dir la veritat als seus fills." Només llavors la noia és capaç d'enfrontar-se amb la seva mare.

## Repartiment

* June Carlson: Joan Blake
* Lois Austin: Sarah Blake
* George Eldredge: Dan Blake
* Jimmy Clark: Dave Blake
* Hardie Albright: Carl Blackburn
* Bob Lowell: Jack Griffith
* Willa Pearl Curtis: Junella
* Jimmy Zahner: Allen Curtis
* Jane Isbell: Mary Lou Gardner
* Robert Filmer: Supt;. McMann
* Forrest Taylor: Dr. John D. Ashley
* John Hamilton: Dr. Burnell
* Virginia Vane: Virginia Van

## Referències

* ↑ «Mom and Dad». The New York Times.
# Gus Greensmith

Fergus Greensmith (Manchester, Anglaterra, 26 de desembre de 1996), més conegut com a Gus Greensmith, és un pilot de ral·lis britànic que disputa el Campionat Mundial de Ral·lis amb l'equip M-Sport amb un Ford Puma WRC Rally1.
Greensmith va ser porter a les categories inferiors del Manchester City abans de començar la seva trajectòria com a pilot de ral·lis. L'any 2014 aconsegueix guanyar el Campionat Britànic de Ral·lis Júnior i realitza la seva primera participació al Campionat Mundial de Ral·lis prenent part del Ral·li de Gal·les.
L'any 2017, 2018 i 2019 participa al WRC 2 amb un Ford Fiesta R5 del equip M-Sport, donant el salt a la màxima categoria de forma parcial a la temporada 2020.
La temporada 2021 és la primera que disputa de forma complerta al Mundial amb una quarta posició al Ral·li Safari com a millor resultat d'un any on acabaria novè de la general. La temporada 2022 també la disputà de forma integra, aquest cop al volant d'un Ford Puma WRC Rally1, no obstant els resultats no són els esperats i finalitza el campionat en desena posició.
La temporada 2023 passa a disputar la categoria WRC 2 dins de l'equip Toksport amb un Škoda Fabia RS Rally2, finalitzan el campionat en segona posició, tan sols per darrere del seu company d'equip Andreas Mikkelsen.

## Referències

* ↑ «Greensmith dejó el Manchester City en favor de una trayectoria en el WRC» (en castellà), 13-04-2020. [Consulta: 19 abril 2022].
* ↑ «Greensmith se queda con M-Sport Ford para 2022» (en castellà), 19-11-2021. [Consulta: 19 abril 2022].
# Henry Rowley Bishop

Henry Rowley Bishop (Londres, Regne de la Gran Bretanya, 18 de novembre de 1786 - 30 d'abril de 1855) fou un compositor de música anglès.
* Home! Sweet Home!
* Interpretació amb sintetitzador
* Foresters sound the cheerful horn
* Interpretat per l'Atelier Vocal des Herbiers (petit ensemble Amarante)
Des del principi de la seva vida desplegà un especial talent per la música dramàtica; estudià sota la direcció de Francesco Bianchi (1752-1810); precisament aquest últim any 1810, a conseqüència del gran èxit que l'any anterior assolí el seu Circassian Bride, fou nomenat director del teatre Covent Garden, de Londres, i poc temps després va compondre l'excel·lent música del Knight of Snowdon.
L'any 1831 es casà amb la soprano Anne Rivière la qual promocionà les seves obres vocals, i que més tard l'abandonà per marxar amb l'arpista i compositor Bochsa.
Un gran nombre de composicions dramàtiques, arranjaments, obertures, cants, etc., donats quasi sense interrupció, li valgueren una reputació nacional. Fou declarat fill adoptiu de la ciutat de Dublín, el 1820; elegit per la direcció del professorat musical d'Edimburg el 1841, i d'Oxford el 1848, després d'haver estat creat cavaller el 1842. Dirigí a Vaux Hall Gardens els concerts clàssics, i, en torn amb d'altres, la Societat Filharmònica.
A part de les obres ja citades, mereixen especial atenció: The Miller and his Men; Guy Mennering; Aladdin, escrita, encara que amb poca fortuna, en competència amb l'Oberon de Weber; The Fortunate Isles; National Melodies, amb paraules de Thomas Moore, i l'universal i popular aire Home, sweet home...

## Bibliografia

* Enciclopèdia Espasa Tom. 52, pàg. 559 ISBN 84-239-4552-9

## Enllaços externs

* Bishop, Sir Henry Rowley a l'Encyclopædia Britannica de 1911
# Hensley

Hensley és una concentració de població designada pel cens dels Estats Units a l'estat d'Arkansas. Segons el cens del 2000 tenia 150 habitants.

## Demografia

Segons el cens del 2000, Hensley tenia 150 habitants, 59 habitatges, i 38 famílies. La densitat de població era de 57,9 habitants/km².
Dels 59 habitatges en un 23,7% hi vivien nens de menys de 18 anys, en un 39% hi vivien parelles casades, en un 20,3% dones solteres, i en un 33,9% no eren unitats familiars. En el 32,2% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,21.
Per edats la població es repartia de la següent manera: un 20% tenia menys de 18 anys, un 8,7% entre 18 i 24, un 32% entre 25 i 44, un 22,7% de 45 a 60 i un 16,7% 65 anys o més.
L'edat mediana era de 40 anys. Per cada 100 dones de 18 o més anys hi havia 87,5 homes.
La renda mediana per habitatge era de 26.607 $ i la renda mediana per família de 29.286 $. Els homes tenien una renda mediana de 15.417 $ mentre que les dones 21.875 $. La renda per capita de la població era de 10.878 $. Entorn del 21,4% de les famílies i el 21,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hensley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Hensley». American Fact Finder. Oficina del Cens dels Estats Units, 12-01-2010.
# Henrymeyerita

La henrymeyerita és un mineral de la classe dels òxids, que pertany al grup de la priderita. Rep el nom en honor de Henry Oostenwald Albetjin Meyer (1937-1995), professor de la Universitat de Purdue pels seus estudis sobre els diamants.

## Característiques

La henrymeyerita és un òxid de fórmula química Ba(Ti₇Fe$^{2+}$)O$_{16}$. És una espècie aprovada com a espècie vàlida per l'Associació Mineralògica Internacional i publicada per primera vegada l'any 2000. Cristal·litza en el sistema tetragonal. La seva duresa a l'escala de Mohs es troba entre 5 i 6.
Segons la classificació de Nickel-Strunz, la henrymeyerita pertany a «04.DK: Òxids amb proporció Metall:Oxigen = 1:2 i similars, amb cations grans (+- mida mitjana); estructures de túnel» juntament amb els següents minerals: akaganeïta, coronadita, criptomelana, hol·landita, manjiroïta, mannardita, priderita, redledgeïta, estronciomelana, romanechita i todorokita.

## Formació i jaciments

Va ser descoberta a la mina Kovdor Zheleznyi, situada al massís de Kovdor, a la península de Kola (óblast de Múrmansk, Rússia). També ha estat descrita en altres indrets del país, com per exemple als massissos de Jibiny i Lovozero, així com a Montana (Estats Units), a la regió de Vysočina (República Txeca), i a l'Antàrtida.

## Referències

* ↑ «Henrymeyerite» (en anglès). Mindat. [Consulta: 26 febrer 2018].
* ↑ «The New IMA List of Minerals – A Work in Progress – Updated: May 2017» (en anglès). International Mineralogical Association. Arxivat de l'original el 10 d’agost 2019. [Consulta: 26 febrer 2018].
# HND

HND té els següents significats:
* Demòcrates Independents Croats (del seu nom en croat Hrvatski Nezavisni Demokrati), partit polític històric de Croàcia
* Higher National Diploma, títol d'educació superior del Regne Unit
* Hexanitrodifenilamina, compost químic utilitzat com a explosiu
* HND, codi IATA de l'Aeroport Internacional de Tòquio
# Molótxne

«Molótxne» té aquests significats:
* Molótxne (Saki), localitat de la República Autònoma de Crimea
* Molótxne (Simferòpol), localitat de la República Autònoma de Crimea
# Hitoshi Ashinano

Hitoshi Ashinano (芦奈野ひとし, Ashinano Hitoshi, nascut a Yokosuka, Prefectura de Kanagawa el 25 d'abril de 1963) és un mangaka japonès. El seu treball més conegut és Yokohama Kaidashi Kikō, pel qual va guanyar el Premi Quatre Estacions de la revista Afternoon per treballs de debut i en 2007 el Seiun Award pel Millor Manga de Ciència-ficció. Altre treball remarcable és Position. També se l'ha conegut per fer dōjinshi sota el nom de "suke". Abans del seu debut, Ashinano treballà com assistent del mangaka Kōsuke Fujishima.

## Treballs

* Isaki of the Cub (カブのイサキ, Kabu no Isaki) (2007-en curs, Afternoon)
* Kumabachi no koto (febrer del 2007, Afternoon)
* Misaki (July 2006, Afternoon)
* Position (1999, Afternoon Season Zōkan i Bessatsu Morning)
* Trbo Type S (2006, manga tribut a E no Moto)
* Yokohama Kaidashi Kikō (1994-2006, Afternoon)

## Referències

* ↑ «2007 Seiun Awards announced». TokyoGraph. [Consulta: 4 setembre 2007].
* ↑ «Hitoshi ASHINANO». Anime News Network. [Consulta: 16 desembre 2006].
* ↑ «PositioN (manga)». Anime News Network. [Consulta: 16 desembre 2006].
# Monahans

Monahans és una població dels Estats Units a l'estat de Texas. Segons el cens del 2000 tenia 6.821 habitants.

## Demografia

Segons el cens del 2000, Monahans tenia 6.821 habitants, 2.496 habitatges, i 1.837 famílies. La densitat de població era de 106,2 habitants/km².
Dels 2.496 habitatges en un 38,3% hi vivien nens de menys de 18 anys, en un 56,4% hi vivien parelles casades, en un 13,5% dones solteres, i en un 26,4% no eren unitats familiars. En el 24,3% dels habitatges hi vivien persones soles el 12,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,19.
Per edats la població es repartia de la següent manera: un 30,3% tenia menys de 18 anys, un 8,2% entre 18 i 24, un 25,7% entre 25 i 44, un 21,5% de 45 a 60 i un 14,3% 65 anys o més.
L'edat mediana era de 36 anys. Per cada 100 dones de 18 o més anys hi havia 89,4 homes.
La renda mediana per habitatge era de 30.349 $ i la renda mediana per família de 36.726 $. Els homes tenien una renda mediana de 31.307 $ mentre que les dones 18.086 $. La renda per capita de la població era de 14.100 $. Aproximadament el 14,7% de les famílies i el 16,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Monahans». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Monahans». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Higienópolis

Higienópolis és un barri de la Zona Nord del municipi de Rio de Janeiro.
El seu IDH, l'any 2000, era de 0,882, el 33è millor del municipi de Rio.

## Història

L'any 1936, la Immobiliària Hygienópolis llançava la inversió denominada "Loteamento Cidade Jardim Hygienópolis", en les terres pertanyents a la Hisenda del Botelho.
Per a incrementar les vendes dels terrenys, la immobiliària va utilitzar d'una estratègia interessant: va iniciar per compte propi la construcció de diverses cases al llarg de la Avinguda dos Democráticos, des de la cantonada de l'actual Carrer Darke de Matos, en el sentit de Tenente Abel Cunha, a fi de demostrar a la persones que per allí passaven, en tramvia, que els primers terrenys ja havien estat venuts i seus propietaris iniciaven la construcció de les seves cases per a viure en aquest nou barri que naixia.
I l'estratègia va donar efecte, l'interès de les persones per construir va començar a créixer, fins que un comerciant portuguès, Justino Varella Durão, va realitzar la compra dels quatre primers lots, la dels quals va ser signada el 21 de novembre de 1936.
A partir d'aquí, les parcel·les van començar a ser venudes. Els de la part baixa per als compradors de millor poder adquisitiu, els de la part alta - per tenir preus més accessibles - per als de menys possibles.
Aquestes parcel·les estaven molt demanades per part d'immigrants portuguesos, italians i grecs, que es van convertir en un gran contingent d'habitants d'aquest barri. Una gran part va prosperar, construint les belles cases que avui el barri posseeix, fent del barri una zona anomenada molt de temps "La Perla de la Leopoldina"."
Els límits del barri estan clarament definits: Avinguda Do Hélder Càmera (antiga avinguda Suburbana), carrer José Rubino, Avinguda dos Democráticos i la Carretera del Timbó. El barri encara és tallat per la Línia Groga. Higienópolis limita amb els barris de Bonsucesso, Manguinhos, Jacarezinho, Maria da Graça, Del Castilho, Inhaúma i Complexo do Alemão.

## Dades

El barri de Higienópolis forma part de la regió administrativa d'Inhaúma. Els barris integrants de la regió administrativa són: Higienópolis, Del Castilho, Engenho da Reina, Inhaúma, Maria da Graça i Tomás Coelho.

## Referències

* ↑ «Bairros do Rio» (en portuguès). [Consulta: 3 octubre 2020].
* ↑ «Estabelece a denominação, a codificação e a delimitação dos bairros da Cidade do Rio de Janeiro» (en portuguès). Decreto nº 3.158, de 23 de julho de 1981: Prefeitura do Rio de Janeiro - Secretaria Municipal de Urbanismo. [Consulta: 3 octubre 2020].
* ↑ «IDH dos bairros da cidade do Rio de Janeiro - WikiRio» (en portuguès). www.wikirio.com.br. [Consulta: 28 octubre 2020].
* ↑ «IDS RIO BAIRROS 2000» (en portuguès). [Consulta: 28 octubre 2020].
* ↑ «Artigo no Jornal Carranca Online» (en portuguès). jornalcarranca.com.br. Arxivat de l'original el 2017-12-01. [Consulta: 31 octubre 2020].

## Bibliografia

* Coarcy, Vivaldo. Itatiaia. Memória da Cidade do Rio de Janeiro (en portuguès), 1988, p. 401. ISBN 85-319-0221-5.
# Monale

Monale, (Monal o Monà en piemontès) és un municipi situat al territori de la província d'Asti, a la regió del Piemont (Itàlia).
Limita amb els municipis d'Asti, Baldichieri d'Asti, Castellero, Cinaglio, Cortandone, Maretto i Villafranca d'Asti.
Pertanyen al municipi les frazioni de Salesina, San Carlo, Valle Brina i Roja.

## Galeria fotogràfica

* Vista del poble
* Torre de la bastita
* Ajuntament
# Higini Clotas i Cierco

Higini Clotas i Cierco (Barcelona, 27 de maig de 1947) és un polític català. Ha cursat estudis d'arquitectura tècnica a l'Escola Tècnica Superior d'Arquitectura de Barcelona (ETSAB). Nogensmenys, ha treballat al sector editorial com a director literari a l'editorial Dopesa de 1978 a 1980. Simultàniament es va afiliar a la Unió General de Treballadors i participà en la fundació del Partit dels Socialistes de Catalunya (PSC-PSOE).

## Càrrecs institucionals

Ha estat elegit diputat pel PSC-PSOE al Parlament de Catalunya per la circumscripció de Barcelona a les eleccions de 1980, 1984, 1988, 1992, 1995, 1999, 2003, 2006 i 2010.
Ha estat portaveu del Grup Parlamentari Socialista al Parlament de Catalunya del 1984 al 1999. El 1999 fou escollit vicepresident primer de la Mesa del Parlament de Catalunya, càrrec que encara ostentà fins al 2010. A la IX legislatura del Parlament de Catalunya, fou elegit, l'any 2010, vicepresident segon del Parlament.
El 21 d'octubre de 2004 viatjà a Brussel·les amb Ernest Benach per a entrevistar-se amb el president del Parlament Europeu, Josep Borrell per tal d'oferir el seu suport a Europa perquè els eurodiputats que ho desitgin puguin expressar-s'hi en català. També ha participat activament en el procés d'elaboració de l'Estatut d'Autonomia de Catalunya de 2006, i ha format part de la Comissió Mixta que defensà el text davant el Congrés dels Diputats i el Senat d'Espanya.
El 10 d'abril de 2008, com a vicepresident primer del Parlament, va presidir la recepció d'una delegació de la comunitat roma en la celebració del Dia Internacional del Poble Romaní, on destacà que cal un compromís ferm amb els trets identitaris dels roma.

## Càrrecs a l'interior del PSC

Dins del PSC ha ocupat els següents càrrecs:
* 1978-1980 Secretari d'Estudis i Documentació
* 1980-1982 Secretari Nacional
* 1982-2000 Secretari de l'àrea política parlamentària
* 2000-2004 Secretari de l'àrea de l'Estatut i Lleis Bàsiques de l'Executiva Nacional
De 1978 a 2004 ha estat membre de la Comissió Executiva del Partit dels Socialistes de Catalunya i del Comitè Federal del PSOE. Actualment és president del Consell Nacional del PSC i membre del patronat fundador de la Fundació Rafael Campalans.

## Referències

* ↑ anuaris.cat, 5-11-1999
* ↑ anuaris.cat 17-11-2006
* ↑ Anuaris.cat, 21-10-2004
* ↑ Conmemoración Solemne del Día del Pueblo Gitano en Catalunya a Enkidu Magazine
* ↑ Solemne conmemoración del Día del Pueblo Gitano en Catalunya Arxivat 2008-05-17 a Wayback Machine. al web d'Unión Romaní, 10-4-2008]
* ↑ Higini Clotas al Web del PSC
* ↑ Blog personal d'Higini Clotas

## Enllaços externs

* Fitxa d'Higini Clotas al Parlament de Catalunya Arxivat 2012-02-20 a Wayback Machine.
* Biografia al Foro Nueva Economia
# Monal de crinera

El monal de crinera (Lophophorus lhuysii) és un faisà, per tant un ocell de la família dels fasiànids (Phasianidae) que habita boscos de coníferes i zones arbustives de muntanya del centre de la Xina.
# Moto Esporte Clube

* No s'ha de confondre amb Moto Club de São Luís.
El Moto Esporte Clube és un club de futbol brasiler de la ciutat de Porto Velho a l'estat de Rondônia.

## Història

El club va ser fundat el 13 de maig de 1952. El Moto Clube va guanyar el Campionat rondoniense els anys 1954, 1968, 1969, 1971, 1972, 1975, 1976, 1977, 1980 i 1981, així com el Torneio de Integração da Amazônia el 1977 i el 1978.

## Palmarès

* Campionat rondoniense:
** 1954, 1968, 1969, 1971, 1972, 1975, 1976, 1977, 1980, 1981
* Torneio de Integração da Amazônia:
** 1977, 1978

## Estadi

El club disputa els seus partits com a local a l'Estadi Aluízio Ferreira. Té una capacitat màxima per a 4.000 espectadors.

## Referències

* 1 2 Rodolfo Rodrigues. Escudos dos Times do Mundo Inteiro. Panda Books, 2009, p. 100.
* ↑ «Rondônia State League - List of Champions». RSSSF, 13-04-2014. [Consulta: 1r juliol 2014].
* ↑ «CNEF - Cadastro Nacional de Estádios de Futebol» (PDF) (en portuguès). Confederação Brasileira de Futebol. [Consulta: Desembre 30, 2010].

## Enllaços externs

* (portuguès) Web oficial Arxivat 2011-02-02 a Wayback Machine.